Diari Oficial de la Generalitat Valenciana


Sumari del DOGV 6294, del 22-06-2010 (2010/6647)

RESOLUCIÓ de 18 de maig de 2010, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents a la modificació del gasoducte de gas natural denominat Alacant-Benidorm-Altea i les seues instal·lacions auxiliars, al terme municipal d'Alacant, s'aprova l'Addenda 4 al projecte d'execució i es declara, en concret, la seua utilitat pública. Expedient CBREDE/2009/24/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6294

Data del DOGV
:   22-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6647


Data del document
:   18-05-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 18 de maig de 2010, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents a la modificació del gasoducte de gas natural denominat Alacant-Benidorm-Altea i les seues instal·lacions auxiliars, al terme municipal d'Alacant, s'aprova l'Addenda 4 al projecte d'execució i es declara, en concret, la seua utilitat pública. Expedient CBREDE/2009/24/03. [2010/6647]
Vist l'expedient amb referència CBREDE 2008/35/03 incoat pel Servici Territorial d'Energia d'Alacant, a instància de Gas Natural Cegas, SA, amb domicili a l'efecte de notificacions al carrer de Gravador Esteve, 14, 46663 València, relatiu a la sol·licitud de 8 d'octubre de 2008, sobre autorització administrativa per a la construcció de les instal·lacions corresponents a la modificació del gasoducte de gas natural denominat Alacant-Benidorm-Altea i les seues instal·lacions auxiliars, als termes municipals d'Alacant i Mutxamel, província d'Alacant, aprovació de l'Addenda 3 al projecte d'execució i declaració en concret d'utilitat pública.
S'adjunta un exemplar de la denominada Addenda 3 de modificació del projecte firmada per tècnic competent i visada pel col·legi professional corresponent l'1 d'agost de 2008.
L'empresa peticionària manifesta en la seua sol·licitud que la presentació de l'Addenda 3 de modificació al projecte d'execució està motivada pels canvis realitzats al traçat del projecte original com a conseqüència de l'informe de 27 de juliol de 2005 i posterior de 5 de febrer de 2008, de la Unitat de Carreteres d'Alacant del Ministeri de Foment, sobre paral·lelismes amb l'autovia A-70 i encreuament per la coberta amb el túnel de Sant Joan als termes municipals de Mutxamel i Alacant.
Vist que consten com a antecedents les resolucions d'esta Direcció General d'Energia de 31 d'octubre de 2007 i 18 de gener de 2008 per mitjà de les quals s'atorga a Gas Natural Transporte, SDG, SL, autorització administrativa per a la construcció de les instal·lacions corresponents al gasoducte en APB(1) denominat Alacant-Benidorm-Altea i les seues instal·lacions auxiliars, que discorre íntegrament per diferents termes municipals de la província d'Alacant, entre estos, Alacant i Mutxamel, s'aprova el projecte d'execució, addenda tècnica a este i Addenda 1, i es declara, en concret, la seua utilitat pública. (CBREDE 2004/61/03).
Vist que per resolució de la Direcció General d'Energia, de 23 de juny de 2008, es procedix a realitzar el canvi de titularitat de les instal·lacions de transport secundari de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Transporte, SDG, SL, a favor de Gas Natural Cegas, SA, entre les quals es troba la instal·lació que se sol·licita en els expedients indicats.
Vist que la modificació l'autorització de la qual se sol·licita implica una variació en les finques que consten en la relació de béns i drets afectats, annexa a la resolució d'esta Direcció General d'Energia, de 31 d'octubre de 2007, dictada en l'expedient CBREDE 2004/61/03, així com noves afeccions.
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant el dia 27 de març de 2009, en el Diari Oficial de la Comunitat Valenciana del 27 de març de 2009 i en els diaris El Mundo i La Verdad del dia 31 de març de 2009, així com en el tauler d'edictes dels ajuntament d'Alacant i Mutxamel, únics afectats per la modificació, no consta en l'expedient la presentació d'al·legacions a la petició efectuada.
Vist que, de conformitat amb la sol·licitud efectuada segons el que establix el Reial Decret 1434/2002, es va remetre separata de l'Addenda 3 que conté les característiques generals de la instal·lació, als ajuntaments afectats i resta de les administracions públiques, organismes i, si és el cas, empreses de servicis públics o d'interés general afectats per la modificació, a fi d'emetre l'informe corresponent, i es va sol·licitar simultàniament a l'autoritat urbanística municipal un informe sobre l'adaptació de l'Addenda 3 al planejament urbanístic que siga aplicable d'acord amb el que establix l'article 75 de la Llei 16/2003, modificat per l'article 72 de la Llei 16/2008, de Mesures Fiscals, de Gestió Administrativa i Financera, i d'Organització de la Generalitat.
D'acord amb la documentació que n'hi ha, consten entre els informes rebuts els corresponents a la Gerència d'Urbanisme de l'Ajuntament d'Alacant i de la Unitat de Carreteres d'Alacant del Ministeri de Foment, ambdós desfavorables pels motius que en estos es contenen.
Vist l'expedient amb referència CBREDE 2009/24/03 incoat pel Servici Territorial d'Energia d'Alacant, a instància de Gas Natural Cegas, SA, relatiu a la sol·licitud de 20 d'octubre de 2009, sobre autorització administrativa per a la construcció de les instal·lacions corresponents a la modificació del gasoducte de gas natural denominat Alacant-Benidorm-Altea i les seues instal·lacions auxiliars, al terme municipal d'Alacant, aprovació de l'Addenda 4 al projecte d'execució i declaració, en concret, d'utilitat pública.
S'adjunta un exemplar de la denominada Addenda 4 de modificació del projecte firmada per tècnic competent i visada pel col·legi professional corresponent el 5 d'agost de 2009.
Vist que l'empresa peticionària manifesta en la seua sol·licitud que la presentació de l'Addenda 4 de modificació al projecte d'execució està motivada pels canvis realitzats al traçat del projecte original com a conseqüència de l'informe desfavorable de 28 d'abril de 2009, de la Unitat de Carreteres d'Alacant del Ministeri de Foment, sobre paral·lelismes amb l'autovia A-70 i encreuament per la coberta amb el túnel de Sant Joan al terme municipal d'Alacant i de l'informe desfavorable de la Gerència d'Urbanisme de l'Ajuntament d'Alacant, i que consten en l'expedient CBREDE/2008/35/03.
Vist que no obstant això, l'Addenda 4 manté invariable una part del traçat del gasoducte que s'arreplega en l'Addenda 3, i que es concreta en els trams compresos entre els vèrtexs V-2Z13 i V-2Z15 i entre els vèrtexs V-2Z35 i V-2Z40, ambdós al terme municipal d'Alacant.
Vist que les finques a què afecta el referit traçat que es reproduïx íntegrament en l'Addenda 4 no patixen cap modificació en l'afecció que s'establix en la relació de béns i drets afectats que va ser sotmesa a informació pública per mitjà d'anuncis en el Butlletí Oficial de la Província d'Alacant, el dia 27 de març de 2009; en el Diari Oficial de la Comunitat Valenciana, de 27 de març de 2009, en els diaris El Mundo i La Verdad del dia 31 de març de 2009 i en el tauler d'edictes dels ajuntaments d'Alacant i Mutxamel de l'expedient CBREDE/2008/35/03, sense que foren presentades al·legacions a la petició efectuada.
Vist que realitzada la informació pública de l'Addenda 4 a què es fa referència en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant, el dia 4 de gener de 2010, en el Diari Oficial de la Comunitat Valenciana, de 18 de gener de 2010, i en els diaris El Mundo i La Verdad del dia 30 de desembre de 2009, així com en el tauler d'edictes de l'Ajuntament d'Alacant, únic afectat per la modificació, i cal indicar que la relació de béns i drets afectats continguda en la informació pública esmentada arreplega aquells béns i drets l'afecció dels quals és nova o diferent de la prevista en la informació pública de l'Addenda 3.
Consta en l'expedient la presentació de les al·legacions següents:
1. El senyor Jesús Ramón Romá Nadal, com a propietari de la finca AL-AL-603, polígon 48, parcel·la 46 sol·licita la desviació del traçat del tram del gasoducte que discorre per la seua finca per a evitar els perjuís que pot ocasionar-li en un futur pels motius següents: a) Que és propietari de la finca assenyalada situada dins del sector Panteón de Guijarro UZO-4, i adjunta documentació per mitjà de la qual manifesta acreditar la titularitat d'esta i a més de la finca AL-AL600 que en la relació de béns i drets figura com a desconegut. b) Que el traçat del projecte li impedix executar edificació sobre la totalitat de la finca de conformitat amb el pla parcial UZO-4, ja que este recorre longitudinalment la finca i hauria de transcórrer de forma paral·lela a l'autovia A-7 i/o situar-se sota la via asfaltada.
2. El senyor Ernesto Dobón Lillo, respecte de les finques AL-AL-600, de titularitat desconeguda, que forma part de la denominada finca Villa Lourdes, sol·licita que es reconega la condició d'afectat respecte d'esta, i de la finca AL-AL-603, que majoritàriament és propietat del Sr. Jesús Romá Nadal, però que a partir del vèrtex V-2Z8 pertany a la referenciada Villa Lourdes, i manifesta que hi ha un error en la delimitació cadastral d'esta finca, perquè constituïxen dos finques independents amb propietaris distints, i ha sol·licitat la rectificació i tornada al seu estat original davant de la Gerència Provincial del cadastre. L'al·legant manifesta que el traçat proposat presenta més inconvenients dels que tracta d'evitar i que el traçat inicial, que feia discórrer tota la traça paral·lela a l'autovia A-70 en el seu marge esquerre era més idoni, perquè ara hi ha un nombre més gran d'afectats i suposa un increment del pressupost en l'execució d'este. A més, s'oposa perquè el nou traçat per a evitar el pas per Villafranqueza a fi d'evitar la seua proximitat al nucli urbà, es trasllada a la zona prevista pel Pla General d'Ordenació Urbana en revisió i aprovat provisionalment de nous desenvolupaments com són la UZO-4 i UZO5.
Traslladats a l'empresa peticionària els referits escrits d'al·legacions, contesta, en síntesi, el següent:
Quant a l'al·legació núm. 1, indica que respecte a la titularitat de les finques, a la vista de la documentació aportada i a les notes simples del Registre de la Propietat núm. 4 d'Alacant de 3 de març de 2010 que adjunta, no és possible aclarir amb exactitud la seua correspondència amb les dades cadastrals, per la qual cosa es considera l'al·legant cotitular de les finques conjuntament amb el senyor Ernesto Dobón Lillo, la senyora Cecilia López López, la senyora Meritchell Jessica Dobón Blanquer, la senyora Armella Odile Dobón Blanquer i el senyor Darío Dobón Blanquer, i manifesta que estes es consideraran litigioses quan, arribat el moment oportú, cap de les parts aporte dades més aclaridores respecte de la seua pretensió. Respecte de la sol·licitud de variació del traçat, manifesta: a) Que en ambdós finques discorre en paral·lel al vial que va de la carretera CV-822 a Villafranqueza i que respecte al sector UZO-4, en el pla OP-G3 «Ordenació detallada del sòl urbà i urbanitzable. Xarxa primària i secundària, alineacions i rasants» d'abril de 2009 en el qual figura el mencionat sector, es pot veure que el traçat de l'Addenda 4, previst amb la Gerència d'Urbanisme de l'Ajuntament d'Alacant, discorre per sòl qualificat de PQL (parcs, entramat de color verd) i que igualment, en la fitxa que adjunta l'al·legant del POUM s'assenyala com a «Dotacions específiques: L'espai entre la A-7 soterrada i Villafranqueza es destinarà una zona verda i equipaments a l'aire lliure», per consegüent el traçat no interferix en la zona edificable del sector UZO-4.
Quant a l'al·legació núm. 2, indica: a) Que respecte a la titularitat de les finques, a la vista de la documentació aportada i a les notes simples del Registre de la Propietat núm. 4 d'Alacant de 3 de març de 2010 que adjunta, no és possible aclarir amb exactitud la seua correspondència amb les dades cadastrals, per la qual cosa es considera l'al·legant cotitular de les finques conjuntament amb el senyor Jesús Ramón Romá Nadal, la senyora Cecilia López López, la senyora Meritchell Jessica Dobón Blanquer, la senyora Armella Odile Dobón Blanquer i el senyor Darío Dobón Blanquer, i manifesta que estes es consideraran litigioses quan, arribat el moment oportú, cap de les parts aporte dades més aclaridores respecte de la seua pretensió. b) Que en ambdós finques el traçat discorre en paral·lel al vial que va de la carretera CV-822 a Villafranqueza. c) Respecte a la sol·licitud de reversió del traçat, manifesta la impossibilitat d'acceptar la proposta, ja que la modificació ara sol·licitada ha estat motivada per informes desfavorables formulats pel Ministeri de Foment i per la Gerència d'Urbanisme de l'Ajuntament d'Alacant, i es preveu l'actual amb ambdós organismes, indicant, al seu torn, que qualsevol variant implicaria l'afecció de finques no previstes en el present expedient.
Vist que, de conformitat amb la sol·licitud efectuada segons el que establix el Reial Decret 1434/2002, es va remetre separata de l'Addenda 4, amb les característiques generals de la instal·lació a l'Ajuntament d'Alacant, i es va sol·licitar simultàniament a l'autoritat urbanística municipal un informe sobre l'adaptació de l'Addenda 4 al planejament urbanístic que siga aplicable, d'acord amb el que establix l'article 75 de la Llei 16/2003, modificat per l'article 72 de la Llei 16/2008, de Mesures Fiscals, de Gestió Administrativa i Financera, i d'Organització de la Generalitat.
El referit ajuntament va remetre l'informe sol·licitat i va manifestar en síntesi:
1. Que el document presentat conté les instal·lacions que s'han vist afectades per la modificació del traçat del gasoducte en el tram que discorre entre els vèrtexs V-2Z i V-64, amb una longitud de 5.866 metres. 2. Que el traçat modificat discorre, segons el vigent Pla General Municipal d'Ordenació, per sòl no urbanitzable comú-rústic, sòl no urbanitzable d'especial protecció-rambles i viari públic municipal (camí Las Parras i carrer Azafrán) i que les Normes Urbanístiques del Pla Municipal d'Ordenació vigent permeten la instal·lació d'infraestructures en sòl no urbanitzable. 3. Que l'empresa sol·licitant té l'autorització municipal per a realitzar canalitzacions de gas en el nou traçat, atorgada mitjançant un decret de la Regidoria d'Atenció Urbana el 29 de setembre de 2009. 4. Que el traçat previst per a la dita infraestructura no és incompatible amb el planejament urbanístic vigent.
L'empresa sol·licitant manifesta la seua conformitat amb el contingut d'este i comunica l'acceptació de les condicions establides.
Vist que, de conformitat amb el que establixen els articles 80 i 98 del Reial Decret 1434/2002, es va remetre separata del projecte, amb les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats fi que emeteren el corresponent informe sobre la instal·lació projectada.
D'acord amb la documentació que hi ha en l'expedient, concretament a:
- Diputació Provincial d'Alacant. Àrea d'Infraestructures, sobre afeccions a les vies provincials CV-818 i CV-822, que mostra la seua conformitat amb la instal·lació i especifica, entre les condicions que l'informe traslladat conté, que el paral·lelisme amb la CV-818 es realitzarà dins de la zona de protecció de la carretera per tractar-se d'una infraestructura de servici públic, i manté les distàncies projectades de 13 metres des de l'eix de la conducció a la vora la calçada, que l'encreuament amb la mencionada carretera CV-818 des del camí de Mont Orgègia es realitzarà per mitjà de clavament i s'ajustarà a les dimensions de la rotonda actualment en execució corresponent a l'obra «Rotonda en la carretera de la llar provincial en intersecció amb accés a Orgègia», i que la conducció discorre, en part, en paral·lel a la parcel·la de la llar provincial, que pertany a la Diputació, i les obres hauran de realitzar-se sense afectar, en cap cas, la propietat i el tancament de la mencionada parcel·la.
- Confederació Hidrogràfica del Xúquer, indica en el seu informe que, examinada la documentació presentada, resol autoritzar l'actuació sol·licitada de conformitat amb les condicions particulars i generals que s'hi contenen.
- Ministeri de Foment. Unitat de Carreteres d'Alacant, sol·licita informació complementària, que va ser aportada per l'empresa peticionària, i va remetre Resolució de 16 de febrer de 2010, per mitjà de la qual s'autoritza la instal·lació, amb les condicions generals i particulars que s'hi contenen, d'una conducció subterrània de gas que presenta: 1. Paral·lelismes amb l'autovia A-70 que s'ubicaran a una distància mínima de 50 metres de l'eix d'esta (fora de la zona de reserva viària per a l'ampliació de la calçada i la construcció de les vies col·lectores de la A-70). 2. Els encreuaments subterranis s'efectuaran per perforació mecànica, l'excavació dels pous de clavament haurà de situar-se a vegada i mitja de la profunditat d'estos, comptada a partir del límit exterior de la plataforma de la carretera (calçada i voreres d'emergència). 3. Encreuament de la conducció per la coberta del túnel de Sant Joan de l'autovia A-70, PK 2,600, que s'efectuarà per mitjà de rasa a cel obert i s'instal·larà per mitjà de protecció canaló de formigó prefabricat autoportant segons norma N-078.
Els referits informes van ser remesos a l'empresa sol·licitant, Gas Natural Cegas, SA, la qual va mostrar la seua conformitat amb el contingut i les condicions indicades en estos.
Vist que en l'expedient de què deriva el que ara es resol, amb data 27 de novembre de 2006 la secretària autonòmica de Territori i Medi Ambient de la Conselleria de Territori i Habitatge va dictar Declaració d'Impacte Ambiental, en què va estimar acceptable, només als efectes ambientals, el projecte del gasoducte Alacant-Benidorm-Altea-Calp, tram entre els vèrtexs V-0 (terme municipal d'Alacant) i V-624 (terme municipal d'Altea), i sense perjuí de l'obtenció prèvia de les autoritzacions sectorials que se li apliquen, sempre que es duga a terme d'acord amb el que s'ha indicat en la documentació presentada, així com amb les condicions de l'apartat segon, que en la part resolutiva de la Resolució de la Direcció General d'Energia de 31 d'octubre de 2007 van quedar arreplegades (CBREDE/2004/61/03).
Vist que la modificació del projecte sol·licitada, corresponent al nou traçat arreplegat en l'Addenda 4 i al que es manté de l'Addenda 3, com a conseqüència de les condicions imposades per l'Ajuntament d'Alacant i el Ministeri de Foment, queda inclosa dins del corredor de la Declaració d'Impacte Ambiental anteriorment referida de 27 de novembre de 2006.
Vist que Gas Natural Cegas, SA, es troba inscrita definitivament en la secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud i l'Addenda 4 de modificació al projecte presentada, la finalitat que es perseguix amb la construcció d'esta instal·lació és la variació del traçat previst en el projecte original, ateses les condicions establides pel Ministeri de Foment i per l'Ajuntament d'Alacant amb motiu de les afeccions a l'autovia A-70 i la seua consegüent afectació al terme municipal d'Alacant.
Vist que l'Addenda 4 de modificació al projecte presenta un traçat plenament concretat, té entre la seua documentació els plànols pertinents a l'escala adequada, està prou detallada i conté una relació concreta i individualitzada dels béns i drets afectats amb les modificacions aportades.
Vist que el Servici Territorial d'Energia d'Alacant, encarregat de la instrucció de l'expedient de sol·licitud, n'ha emés un informe favorable.
Atés que la documentació tècnica que s'hi adjunta té una definició i concreció de les característiques tècniques i de traçat que garantixen la major seguretat i la millor funcionalitat del gasoducte, i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Atorgar autorització administrativa a l'empresa Gas Natural Cegas, SA, per a la construcció de les instal·lacions corresponents a la modificació del gasoducte de gas natural denominat Alacant-Benidorm-Altea i les seues instal·lacions auxiliars, al terme municipal d'Alacant (CBREDE/2009/24/03).
La present autorització quedarà sotmesa a les condicions que figuren a continuació:
1. El titular de la instal·lació constituirà en el termini d'un mes una garantia per valor de 621,37 euros, import del dos per cent de l'increment del pressupost total de les instal·lacions afectades que figuren en la present resolució, per a garantir el compliment de les seues obligacions, d'acord amb l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La fiança esmentada es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la seua sol·licitud, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.
2. La companyia Gas Natural Cegas, SA, complirà estrictament les obligacions que s'assenyalen en l'article 68 «Obligacions dels titulars d'autoritzacions per a la regasificació, transport i emmagatzemament de gas natural» de la Llei 34/1998, de 7 d'octubre, del Sector d'Hidrocarburs, així com en els apartats 1 i 3 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
3. El titular de la present autorització gaudirà, com a transportista, dels drets que assenyala l'article 69 de la Llei 34/1998, de 7 d'octubre, del Sector d'Hidrocarburs, així com els que assenyalen els apartats 1 i 2 de l'article 6 del Reial Decret 1434/2002, de 27 de desembre, abans referit.
4. La present autorització s'entén sense perjuí de les concessions i autoritzacions sobre protecció del domini públic que siguen necessàries, d'acord amb altres disposicions que siguen aplicables; la corresponent legislació sectorial, en especial, les relatives a l'ordenació del territori, urbanisme i al medi ambient, tot això segons el que disposa l'article 67.3 de la Llei 34/1998, de 7 d'octubre, del Sector d'Hidrocarburs.
5. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.
6. La present autorització s'atorga sense perjuí de tercers i deixant fora de perill els drets particulars.
7. Serà causa de revocació de la present autorització:
- L'incompliment de la constitució del depòsit de garantia en la forma i el termini assenyalat en les presents condicions.
- L'incompliment de les condicions esmentades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
8. L'empresa titular de la present instal·lació autoritzada permetrà la connexió dels titulars d'autorització administrativa per a distribució de gas natural als municipis o zones afectes a esta infraestructura gasista.
9. Condicions d'orde mediambiental. Es mantenen les condicions arreplegades en la Declaració d'Impacte Ambiental de 27 de novembre de 2006 de la secretària autonòmica de Territori i Medi Ambient de la Conselleria de Territori i Habitatge i arreplegades en la Resolució de 31 d'octubre de 2007 de la Direcció General d'Energia.
Segon
Aprovar la modificació del projecte d'execució arreplegat en l'Addenda 4 del denominat gasoducte Alacant-Benidorm-Altea, firmada per un tècnic competent i visada pel Col·legi Professional corresponent en data 5 d'agost de 2009, les característiques principals de la qual s'indiquen a continuació i sotmetre'l a les condicions que igualment s'esmenten:
- Tipus de gas: gas natural
- Traçat modificat: Des del vèrtex V-2Z (nou) al vèrtex V-64 (existent) del gasoducte principal en APB(1) Alacant-Benidorm-Altea, que disposa d'autorització administrativa i aprovació de projecte d'acord amb les resolucions de la Direcció General d'Energia de 31 d'octubre de 2007 i 18 de gener de 2008.
Des del vèrtex V-2Z (nou), el traçat creua l'autovia A-70, seguint en paral·lel a esta per a travessar la carretera CV-822, rodejant l'enllaç entre l'autovia amb la carretera esmentada i Villafranqueza, fins a arribar al vèrtex V-2Z13 i fins al vèrtex V-2Z15, per a creuar, de nou, l'autovia, des d'on la seguix de forma paral·lela. Continua pel camí dels Carburos per a creuar, després, la rambla d'Orgègia i seguir en paral·lel a esta i a l'autovia, fins al vèrtex V-2Z35 per a arribar el vèrtex V-2Z40, on connecta amb el camí d'Orgègia a Vista Alegre, seguix pel carrer Azafrán en direcció nord creuant la carretera CV-818 en el vèrtex V-2Z67, girant, finalment, en direcció nord-est en paral·lel amb l'autovia A-70, fins al vèrtex existent V-64 del gasoducte principal abans referit.
- Canonades:
Les canonades mantenen les característiques aprovades en el projecte original i discorren soterrades a les profunditats següents:
En condicions normals d'estesa de la conducció, la profunditat mínima és d'un metre sobre la seua generatriu superior.
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim i per al cas d'encreuaments amb ferrocarrils, la profunditat mínima serà de 2,50 m.
En tot cas, s'ajustaran a les condicions dels informes dels organismes consultats, el contingut dels quals ha sigut acceptat per l'empresa peticionària.
- Instal·lacions auxiliars:
Les mateixes que van ser esmentades en el projecte original aprovat.
- Longitud 5.866,61 ml.
- Pressupost de la modificació: s'incrementa en este tram, 31.068,64 euros, respecte al projecte original autoritzat.
Les condicions a què està sotmesa la mencionada aprovació són les següents:
1ª. Les obres hauran de realitzar-se d'acord amb l'Addenda 4 de modificació al projecte presentada, amb les variacions que, si és el cas, se sol·liciten i s'autoritzen.
2ª. El titular de l'esmentada instal·lació informarà de l'acabament de les obres al Servici Territorial d'Energia d'Alacant, a l'efecte de reconeixement, i presentarà l'oportú certificat de direcció, subscrit per tècnic competent i visat pel col·legi oficial corresponent.
3ª. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne les inspeccions, en cas de considerar-ho convenient.
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions que esta imposa.
En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.
5ª. El titular de la instal·lació haurà de tindre en compte en l'execució de l'Addenda 4 les condicions imposades pels organismes afectats, totes estes se li van notificar oportunament i van ser acceptades.
6ª. El termini d'execució de les obres serà de 6 mesos a partir d'ocupació real de les finques afectades. No obstant això, abans de l'acabament d'este termini, Gas Natural Cegas, SA, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.
Tercer
Declarar, en concret, la utilitat pública del gasoducte autoritzat en el punt primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
(1) APB: P>16 bar
València, 18 de maig de 2010.- El director general d'Energia: Antonio Cejalvo Lapeña.